Na temelju članka 197. Zakona o javnoj nabavi („Narodne novine“ broj 120/16) i članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13-pročišćeni tekst), gradonačelnik Grada Koprivnice, dana 31. kolovoza 2017. godine, donio je

**ODLUKU**

**o imenovanju stručnog povjerenstva naručitelja za pripremu i provedbu postupka javne nabave za izradu glavnog projekta za energetsku obnovu zgrade Muzeja u Koprivnici**

**I.**

Donosi se Odluka o imenovanju stručnog povjerenstva naručitelja za pripremu i provedbu postupka javne nabave za izradu glavnog projekta energetske obnove zgrade Muzeja u Koprivnici.

Javni naručitelj javne nabave je Grad Koprivnica, Zrinski trg 1, Koprivnica, OIB: 62112914641.

Predmet nabave je izrada glavnog projekta za energetsku obnovu zgrade Muzeja u Koprivnici. Procijenjena vrijednost nabave iznosi 225.000,00 kn u koji iznos nije uračunat PDV.

Financijska sredstva za javnu nabavu planirana su u Proračunu Grada Koprivnice za 2017. godinu.

**II.**

Postupak javne nabave provodi se po Zakonu o javnoj nabavi („Narodne novine“ broj 120/16.).

Odabrani postupak javne nabave je otvoreni postupak javne nabave. Evidencijski broj nabave je: 14/17.JN – MV.

|  |
| --- |
|  |

**III.**

Stručni predstavnici javnog naručitelja u ovom postupku javne nabave su:

1. Dijana Jakopanec, dipl. iur.,voditelj Odsjeka komunalnog gospodarstva (posjeduje certifikat u području javne nabave),

2. Maja Balaško, dipl. oec., voditelj Odsjeka za europske poslove i održivi razvoj,

3. Nebojša Kalanj, dipl. oec., viši stručni suradnik za europske poslove i održivi razvoj, (posjeduje certifikat u području javne nabave),

4.Iva Svirčić Borštnar, dipl. prof., univ. spec. oec. voditeljica projekta Refurb Culture u okviru kojeg se provodi javna nabava izrade glavnog projekta,

5. Denis Premec, ing. el., stručni suradnik iz Regionalne energetske agencije Sjever, stručni suradnik na projektu Refurb Culture

**IV.**

Odgovorna osoba javnog naručitelja je Mišel Jakšić, dipl. oec., gradonačelnik Grada Koprivnice.

**V.**

Zadaća ovlaštenih predstavnika je priprema i provedba postupka javne nabave, otvaranje ponuda, pregled i ocjena ponuda te predlaganje odluke o odabiru ili odluke o poništenju.

KLASA: 602-01/17-01/0005

URBROJ: 2137/01-04-01/4-17-25

Koprivnica, 31. kolovoza 2017. godine

GRADONAČELNIK:

Mišel Jakšić, dipl. oec.

**O b r a z l o ž e nj e**

Grad Koprivnica pokreće provođenje postupka javne nabave za izradu glavnog projekta za energetsku obnovu zgrade Muzeja u Koprivnici**.** Namjera izrade dokumentacije je osigurati osnovni dokument za energetsku obnovu Muzeja s ciljem postizanja energetski učinkovite zgrade koja će se obnovom podići na novi nivo te biti u funkciji kulturno- turističke ponude.

Predlaže se Gradonačelniku Grada Koprivnice gosp. Mišelu Jakšiću donošenje Odluke o imenovanju stručnog povjerenstva naručitelja za pripremu i provedbu postupka javne nabave za izradu glavnog projekta za energetsku obnovu zgrade Muzeja u Koprivnici.

Nositelj izrade i predlagatelj akta:

Upravni odjel za društvene djelatnosti

i europske poslove:

PROČELNIK:

Darko Ledinski, prof.